जहाँ कहीं ऐसे अवतरण हैं या ऐसे चित्रण हैं वहाँ पर गीत समाज का गान बन जाता है। इस संग्रह के गीतों में भाषा का सारल्य देखते बनता हैं। पहले गीत से अंतिम गीत तक न कहीं संरचना में झोल मिलता है और न ही भाव-सामथ्र्य में। यद्यपि उन्होंने यहाँ जो शिल्पगत प्रयोग किए गए हैं वे उनके समकालीन गीत के प्रति आत्मीय लगाव और वैचारिक परिपक्वता का प्रमाण देते हैं। साथ ही न्यूनतम शब्दविन्यास में गीतात्मक प्रस्तुतियाँ दर्शनीय हैं। इन गीतों में एक मुखड़ा और दो या तीन अन्तरों में गीत की अभिव्यंजना अत्यंत प्रभावपूर्ण है। इन पंक्तियों में जो नगर-बोध की उपस्थिति मिलती है वह उनके जीवन अनुभव की ही अभिव्यक्तियाँ हैं। यहाँ इन पंक्तियों की भावभूमि को समझने की आवश्यकता है।